
Atklāta konkursa 
“Ceļu horizontālo apzīmējumu uzturēšanas darbi Rīgas pilsētas ielās no 2026.gada līdz 2028.gadam”
 ID Nr. CAIP 2026/52

Atbildes uz 23.07.2026. iesniegtajiem jautājumiem Nr.4

	
	Prasība

	Piegādātāja jautājums /jautājumi

	Komisijas atbildes/komentāri/skaidrojumi


	1.
	Līguma projekts.

Izpildītājs pirms piedāvājuma iesniegšanas Konkursā ir iepazinies ar Konkursa dokumentāciju un uzturamo objektu stāvokli dabā un, pamatojoties uz šo informāciju, ir iesniedzis piedāvājumu.



	1. Lūdzam pasūtītāju skaidrot, kuros iepirkuma dokumentos ir iespējams iepazīties ar uzturamo objektu izvietojumu.

1. Lai pretendentiem nodrošinātu vienlīdzīgus apstākļus piedāvājumu sagatavošanā, kā arī iespēju pirms piedāvājuma iesniegšanas identificēt objektus dabā un ar tiem iepazīties, lūdzam pasūtītāju pievienot iepirkuma dokumentācijai objektu sarakstu vai citu objektus identificējošu informāciju.

1. Lūdzam pasūtītāju skaidrot, ko ietver termins “objekts” un kas tiek uzskatīts par vienu objektu. Vai par objektu tiek uzskatīts ielas posms, krustojums, iela visā garumā, katrs horizontālā apzīmējuma elements atsevišķi vai kā citādi?
	Izpildītājam pēc līguma noslēgšanas tiks nodrošināta piekļuve Pasūtītāja Ceļu satiksmes organizācijas tehnisko līdzekļu ģeogrāfiskās informācijas sistēmai (CSOTL ĢIS) atbilstoši Tehniskās specifikācijas 1.7. punktam. Ņemot vērā, ka CHA dislokācijas shēmu izstrāde ir viens no līguma izpildes uzdevumiem, Konkursa dokumentācijā netiek pievienotas uzturamo objektu CHA dislokācijas shēmas.

Vienlaikus Komisija informē, ka Līguma projekta preambulā ir veikti grozījumi.

Informācija par uzturamo CHA objektu apjomu ir norādīta Finanšu piedāvājuma veidlapā. Pasūtītājs uzskata, ka Konkursa dokumentācijā ietvertā informācija ir pietiekama piedāvājuma sagatavošanai. CHA dislokācijas shēmu izstrāde un uzturamo objektu identificēšana ir daļa no līguma izpildes uzdevuma.

Ar terminu “objekts” Konkursa ietvaros saprot konkrētu ielas posmu, krustojumu vai citu satiksmes infrastruktūras elementu, kuram tiek izstrādāta un uzturēta CHA dislokācijas shēma. Atsevišķs ceļa horizontālā apzīmējuma elements (līnija, bulta, simbols u.tml.) netiek uzskatīts par patstāvīgu objektu.


	2.
	Nolikums.

3.5.	Lai nodrošinātu Konkursa iepirkuma priekšmetā paredzēto darbu izpildi bez avansa saņemšanas no Pasūtītāja, pretendentam jābūt: 
-	pieejamiem brīviem finanšu līdzekļiem vismaz 15 % (piecpadsmit procenti) apmērā no kopējās piedāvātās līgumcenas, ar PVN, viena gada CHA uzturēšanas darbu veikšanai, kurus kredītiestāde ir rezervējusi uz Nolikuma 2.5.3. apakšpunktā norādīto piedāvājuma nodrošinājuma termiņu; 
vai
-	piešķirtai kredītlīnijai vismaz 15 % (piecpadsmit procenti) apmērā no kopējās piedāvātās līgumcenas, ar PVN, viena gada CHA uzturēšanas darbu veikšanai Latvijas Republikā vai ārvalstī reģistrētā kredītiestādē, ar nosacījumu, ka kredītiestāde kredītlīnijas līdzekļus vismaz iepriekš minētās summas apmērā ir rezervējusi uz Nolikuma 2.5.3. apakšpunktā norādīto piedāvājuma nodrošinājuma termiņu;
vai
-	pieejamai kredītlīnijai vismaz 15 % (piecpadsmit procenti) apmērā no kopējās piedāvātās līgumcenas, ar PVN, viena gada CHA uzturēšanas darbu veikšanai, ko apliecina Latvijas Republikā vai ārvalstī reģistrētas kredītiestādes izdots apliecinājums, par to, ka kredītiestāde ir izskatījusi pretendenta pieteikumu kredīta saņemšanai un ir pieņēmusi lēmumu piešķirt pretendentam kredītu vismaz iepriekš minētās summas apmērā Konkursa iepirkuma priekšmetā paredzēto uzturēšanas darbu izpildes nodrošināšanai (ja pretendents tiks atzīts par Konkursa uzvarētāju), kas tiks izsniegts pretendentam pēc kredīta līguma noslēgšanas un kredīta izsniegšanas priekšnosacījumu izpildes.

Ja pretendents ir Apvienība, tad Apvienības dalībniekiem kopā jāatbilst šajā punktā izvirzītajai prasībai.

	Pasūtītājs, atbilstoši finanšu piedāvājumam pieprasījis cenu, kura tiks vērtēta, ** Izmaksas kopā mēnesī euro (bez PVN).  

Lūdzu Pasūtītāju skaidrot, lai izpildītu nolikuma 3.5. punkta prasības, no kuriem iepirkuma dokumentiem iespējams noteikt kāda būs kopējā piedāvātā līgumcena, ar PVN, vienam gadam?
	Nolikuma 3.5. apakšpunktā minētā “kopējā piedāvātā līgumcena viena gada CHA uzturēšanas darbu veikšanai” ir aprēķināma kā pretendenta Finanšu piedāvājumā norādītās izmaksas kopā mēnesī, reizinātas ar 12 mēnešiem. Ja pretendents iesniedz piedāvājumu vairākām iepirkuma daļām, aprēķins veicams attiecībā uz konkrēto iepirkuma daļu, kurai tiek iesniegts piedāvājums.


	3.
	Finanšu piedāvājums

Konkursa 1.daļā
	Vienības cena CHA uzturēšanai mēnesī euro par 1m2 
(bez PVN)
	* CHA uzturēšanas apjoms m2
	**Izmaksas kopā mēnesī
euro 
(bez PVN)

	
	69 912 m2
	



Konkursa 2.daļā
	Vienības cena CHA uzturēšanai mēnesī euro par 1m2 
(bez PVN)
	* CHA uzturēšanas apjoms m2
	**Izmaksas kopā mēnesī
euro (bez PVN)

	
	63 763 m2
	





	Lūdzu pasūtītāju precizēt, vai pretendenti iesniedz finanšu piedāvājuma ar sekojošu aprēķinu:

Vienības cena CHA uzturēšanai mēnesī euro par 1m2 X (reizināts)  *CHA uzturēšanas apjoms m2 = (bez PVN) (**Izmaksas kopā mēnesī euro (bez PVN)?

	Jā, pretendents finanšu piedāvājumā norāda vienības cenu CHA uzturēšanai mēnesī par 1 m2, kuru reizina ar attiecīgajai iepirkuma daļai norādīto CHA uzturēšanas apjomu m2. Rezultātā iegūstama pozīcija “Izmaksas kopā mēnesī (bez PVN)”.


	4.
	Tehniskā specifikācija

1.7.	Izpildītājam tiek nodrošināta piekļuve pasūtītāja CSOTL ĢIS. Informācija izmantojama tikai atklāta konkursa “Ceļu horizontālo apzīmējumu uzturēšanas darbi Rīgas pilsētas ielās no 2026.gada līdz 2028.gadam” (identifikācijas Nr. CAIP 2026/52) rezultātā noslēgtā līguma izpildei. CSOTL ĢIS esošās informācijas izmantošana citiem nolūkiem vai tās nodošana trešajām personām ir aizliegta.

	Lūdzu Pasūtītāju skaidrot, kāda tieši informācija būs pieejama Pretendentiem, (kas attiecināma uz horizontālajiem marķējumiem) Pasūtītāja CSOTL ĢIS?
	Konkursā uzvarējušajam pretendentam (Izpildītājam) pieejamajā CSOTL ĢIS tiks nodrošināta informācija, kas nepieciešama CHA dislokācijas shēmu izstrādei un aktualizēšanai, tai skaitā informācija par ielu un satiksmes infrastruktūras ģeotelpiskajiem datiem, kā arī cita Pasūtītāja rīcībā esošā informācija, kas nepieciešama līguma izpildei. Pasūtītājs nenodrošina aktualizētas CHA dislokācijas shēmas.


	5.
	Komisijas atbildes uz jautājumiem Nr.1

1.	Pasūtītāja rīcībā nav aktualizētu CHA dislokācijas shēmu attiecībā uz iepirkumā iekļautajiem uzturēšanas objektiem, kuras būtu izmantojamas šī iepirkuma līguma izpildei.
2.	Tā kā Pasūtītāja rīcībā nav aktualizētu CHA dislokācijas shēmu par iepirkumā iekļautajiem objektiem, šādu dokumentu publicēšana pretendentiem nav iespējama.
3.	Pasūtītājam nav aktualizētu CHA dislokācijas shēmu, kuras nodot izpildītājam pēc līguma noslēgšanas. Izpildītājam shēmas būs jāizstrādā saskaņā ar iepirkuma dokumentācijā noteiktajām prasībām.
4.	Visiem pretendentiem piedāvājuma sagatavošanā jāparedz CHA dislokācijas shēmu izstrādes izmaksas. Pasūtītājs nenodrošina iepriekš sagatavotas aktualizētas shēmas nevienam pretendentam, tādējādi visiem tirgus dalībniekiem tiek nodrošināti vienādi nosacījumi.

Lūgums grozīt dokumentāciju:
1.	Priekšlikums netiek atbalstīts, jo Pasūtītāja rīcībā nav aktualizētu CHA dislokācijas shēmu, kuras būtu iespējams nodot izpildītājam.
2.	Tehniskās specifikācijas 1.10. punktā ir noteikts, ka vienības cenā ir jāiekļauj gan materiālu un darbaspēka, gan CHA un norobežojošo elementu dislokācijas shēmu izstrādes un visas citas ar darbu izpildi saistītās tiešās un netiešās izmaksas. Atbilstoši līguma  projekta 1.6.punktam, līguma summa ietver visas izmaksas.

	Par publiskā iepirkuma (Nr. CAIP 2026/52) priekšmetu iepirkuma procedūras Nr. RDSD 2020/42 “Ceļu horizontālā apzīmējuma uzturēšanas darbi Rīgas pilsētas ielās no 2021. gada līdz 2025. gadam” rezultātā tika noslēgti līgumi Nr. DS-21-131-lī un Nr. DS-21-151-lī (turpmāk – Līgumi) ar Rīgas domes Satiksmes departamentu.
Pēdējās publiski pieejamās vienošanās Nr. 10 ir noslēgtas ar Rīgas valstspilsētas pašvaldības Ārtelpas un mobilitātes departamentu 2024. gada janvārī un februārī, no kā ir secināms, ka iepirkuma (Nr. CAIP 2026/52) priekšmeta darbu apjomi tiek pildīti atbilstoši Līgumiem un tie nav izbeigti.

Līgumu tehniskās specifikācijas 2.5. punkts paredz:
„2.5. Izpildītājam līdz 2021. gada 1. aprīlim jāiesniedz pasūtītājam visu uzturamo CHA (atbilstoši Līguma 1.2. punktā noslēgtajā papildu vienošanās dokumentā norādītajiem objektiem) saskaņotās shēmas gan drukātā, gan digitālā formā. Izpildītājs kopā ar shēmām iesniedz pasūtītājam sarakstu, kurā norādīti konkrēti objekti un uzturamais CHA apjoms. Nākamajos gados (t.i., 2022., 2023., 2024. un 2025. gadā) līdz kārtējā gada 1. aprīlim Izpildītājs iesniedz pasūtītājam saskaņotas CHA shēmas, kurās veiktas izmaiņas attiecībā pret iepriekšējo gadu. Shēmas digitālā formātā jāiesniedz AutoCAD vidē un PDF formātā.”
Tādējādi ir secināms, ka šo līgumu izpildē ir sniegta un saskaņota informācija par CHA shēmām digitālā formātā un tā ir pieejama pasūtītājam (iespējams, ar neaktualizētu informāciju).

Lai pretendentiem:
· nodrošinātu vienlīdzīgu attieksmi piedāvājuma sagatavošanā;
· radītu skaidru izpratni par plānotajiem darbu apjomiem;
· samazinātu pretendentu plānotās izmaksas iesniedzamajos piedāvājumos;
· nodrošinātu pasūtītāja līdzekļu saimniecisku un efektīvu izmantošanu;
· izslēgtu priekšrocības un priviliģētu attieksmi pret pretendentiem, kuri veic šos darbus atbilstoši spēkā esošajiem Līgumiem,

lūdzu pasūtītāju publicēt CHA shēmas AutoCAD vidē un PDF formātā ar pēdējo aktualizēto informāciju arī tad, ja šīs shēmas nebūs tieši izmantojamas līgumā, kas tiks noslēgts par publiskā iepirkuma (Nr. CAIP 2026/52) priekšmetu.
	Pasūtītājs, atsaucoties uz  iepriekš sniegto skaidrojumu, informē, ka tā rīcībā nav aktualizētu CHA dislokācijas shēmu Konkursa rezultātā slēdzamā iepirkuma līgumā iekļautajiem uzturēšanas objektiem, kuras būtu izmantojamas iepirkuma līguma izpildei. Turklāt vēsturisku datu publicēšana nenodrošinātu Konkursa iespējamiem piegādātājiem pilnīgu un aktuālu informāciju par faktisko situāciju dabā.
Atbilstoši iepirkuma dokumentācijai CHA dislokācijas shēmu izstrāde ir viens no līguma izpildes uzdevumiem. 





